Author: Gallus
Last saved by: Mravcová Ivana
Company: Hewlett-Packard Company

Správa zo zahraničnej pracovnej cesty

1.	Účastníci ZPC :
Titul, meno a priezvisko:	PaedDr. Ivana Mravcová
         Pracovisko:	          OOPVV SŠFEÚ, MŠVVaŠ SR, Stromová 1, 813 30
          Bratislava
Pracovné zaradenie:	hlavný  štátny radca
Funkcia:	manažér programovania
Znalosť jazykov:	AJ

2.	Zahraničná pracovná cesta
Štát:	Španielsko
Mesto:	Barcelóna
Vykonaná v dňoch:	27.04.2015 – 30.04.2015
Prijímajúca organizácia:	European Institute of Public Administration
Účel cesty:	Účasť na pracovnom seminári „Internal and External Audit of the EU Funded Programmes and Projects“ 
Spôsob financovania:	Cestovné a pobytové náklady boli financované z prostriedkov technickej pomoci OP VaV; 
	MŠVVaŠ SR poskytovalo poistenie počas ZPC ako aj stravné a vreckové na 4 dni.

3.	Rámcový program pobytu

Odborný seminár bol zameraný na prehĺbenie poznatkov o systéme kontroly a na pochopenie  praktických aspektoch kontroly a auditu v oblasti štrukturálnych fondov. Okrem legislatívneho rámca auditu, foriem kontroly finančných inštrumentov, štátnej pomoci, rizikového kapitálu a požiadaviek kladených na inštitúcie zapojené do kontroly členských krajín, seminár poskytol potrebné informácie ako predchádzať nezrovnalostiam v oblasti verejného obstarávania a štátnej pomoci. Použité boli príklady dobrej praxe z Maďarska, Veľkej Británie a Litvy. Školenie pozostávalo z prezentácií prednášajúcich, skupinových úloh a diskusií.
4.	Stručný priebeh rokovaní:
Prvý deň školenia (28.04.2015)

	Prvý deň pracovného seminára sa začal úvodným privítaním a predstavením  jednotlivých prednášateľov – Iwona Karwot, Rafael López Sánchez, Piotr Baczmanski, Tunde Tódor a Luc TJoen. Následne sa mali predstaviť jednotliví účastníci seminára.
	Po úvodnom zahájení seminára sa uskutočnila prvá prednáška na tému „Audit a kontrola v novom programovom období 2014-2020“. Prednášajúci pokryl právny rámec týkajúci sa kontroly a auditu v oblasti štrukturálnych fondov EÚ, pričom predstavil a podrobne vysvetlil nové kľúčové prvky, ktoré bude potrebné  zaviesť do systému kontroly štrukturálnych fondov za účelom efektívneho čerpania eurofondov v programovom období 2014-2020. Ďalej zdôraznil úlohu dôležitosti vybudovania efektívneho systému kontroly a auditu na úrovni riadiaceho orgánu, sprostredkovateľského orgánu pod riadiacim orgánom, certifikačného orgánu a orgánu auditu v novom programovom období. Priblížil, ktoré články európskej legislatívy pokrývajú danú problematiku.
	Druhá prednáška sa venovala téme „Organizácia, poslanie OLAFU a postupy pri odhaľovaní podozrení z podvodov v súvislosti s ochranou finančných záujmov EÚ“. Prednášajúci zdôraznil dôležitosť ochrany finančných záujmov formou odhaľovania podvodu a korupcie a iných protiprávnych konaní v rámci jednotlivých členských štátov. Ďalej priblížil organizačnú štruktúru a právny rámec fungovania OLAFU a presnejšie priblížil typy korupcií, ktoré sa najčastejšie páchajú v oblasti štrukturálnych fondov a jednotlivé typy kontroly, ktoré možno uplatňovať ako efektívny nástroj nevyhnutý na identifikáciu podvodov, korupcií a protiprávnych konaní.
	Tretia prednáška sa zameriavala na tému „Najlepšia prax interného auditu v Maďarsku“. Prednášajúca vysvetlila a vyzdvihla príklady dobrej praxe systému vnútorného auditu, ktoré sa využívajú v rámci Maďarskej štátnej pokladnice. Ďalej priblížila monitorovací systém štátnej pokladnice a risk manažment systém, ktorý ako autorka uplatnila v rámci systému kontroly štátnej pokladnice.  
	V poradí štvrtá a zároveň posledná prednáška v rámci prvého dňa mala názov „Prístup Európskeho súdneho dvora k auditu kohéznej politiky“. Táto prednáška bola venovaná európskemu súdnemu dvoru a jeho úlohe, právnemu rámcu a kompetencií, ktorú vykonáva  v rámci dohľadu a kontroly štrukturálnych fondov.

Druhý deň školenia (29.04.2015)

Druhý deň pracovného seminára začínal prednáškou na tému „Audit: prečo ho robíme; čo to je a ako sa robí“, kde prednášajúca vysvetlila základnú teóriu potrebnú k vykonávaniu auditu v oblasti štrukturálnych fondov, postup audítorov pri vykonávaní auditu. Tiež nechýbali aj užitočné príklady, na čo sa audítori v prvom rade zamierajú a čo je ich hlavným zámerom v rámci auditu štrukturálnych fondov.
	Nasledujúca prednáška mala názov „Audit štátnej pomoci v oblasti politiky súdržnosti“. Prednášajúci opísal funkcie orgánu auditu a vysvetlil rozdiel medzi auditom operácii a auditom projektov. Rozobral postup audítorov pri vykonávaní auditu s názornými príkladmi a tiež priblížil právny rámec zaoberajúci sa auditom štátnej pomoci.
	Po prednáškach nasledovala praktická časť, ktorá pozostávala zo zhodnotenia jednotlivých prezentácií a ich prínosu pre jednotlivých účastníkov, vrátane diskusie o problémoch, ktorým čelia v súvislosti výkonom auditu v rámci svojej pôsobnosti v oblasti štrukturálnych fondov. Jednotlivé skupiny mali za úlohu nájsť zaujímavé príklady zo svojich krajín a prezentovať ich.

Tretí deň školenia (30.04.2015)

	Tretí deň pracovného seminára začínal prednáškou na tému „Audit verejného obstarávania“, kde prednášajúci spomenul praktické príklady a taktiež spomenul, aké najčastejšie chyby robia prijímatelia v rámci VO. 
	Po prednáške nasledovala praktická časť v pracovných skupinách,
kde si účastníci mohli vyskúšať pozíciu audítorov verejného obstarávania a následne prezentovať problémy, ktorým čelili účastníci počas praktického cvičenia a možné ponaučenia.
	Na záver programu sprevádzajúca seminára poďakovala všetkým prítomným za aktívne zapájanie sa v rámci skupinových úloh. Nasledovalo vyhodnotenie seminára formou hodnotiaceho dotazníka.
5.	Odporúčané závery:
 Využiť nadobudnuté poznatky v rámci implementácie oboch operačných programov (OP Výskum a vývoj a OP Výskum a inovácie). 
Z: SŠFEÚ							T: priebežne

6.	Prehľad prinesenej dokumentácie a miesto jej uloženia
	Dokumentácia z odborného seminára je uložená u účastníka seminára, kde je na požiadanie k dispozícii. Správa zo ZPC je zverejnená na internetovej stránke MŠVVaŠ SR a v rámci odboru pre operačný program Výskum a vývoj je správa zverejnená v rámci zdieľaného adresára odboru.

7.	Osobitne vyhodnotený očakávaný prínos ZPC

Účasť na seminári mi poskytol získať celistvý prehľad a detailné znalosti o praktických aspektoch systému kontroly a auditu (vonkajšie ako aj vnútorné) a taktiež detailné znalosti o  audite v oblasti štrukturálnych fondov EÚ v programovom období 2007-2013 (uzáver) a o jeho nových aspektoch v novom programovom období 2014 - 2020. 
	Účasť na seminári bola prínosom najmä z hľadiska umožnenia pohľadu do fungovania systému auditu a kontroly aj v iných štátoch EÚ. Unikátnou vlastnosťou tohto seminára bolo to, že poskytol príklady dobrej praxe interných aj externých expertov auditu pochádzajúcich z verejného sektora, EK, ako aj Európskeho dvora audítorov a Európskeho úradu pre boj proti podvodom (OLAF).
	Medzi účastníkmi seminára boli nielen štátni úradníci z členských krajín EÚ, ale aj zástupcovia iných organizácii, čo napomohlo lepšej výmene skúseností v oblasti riešenia problémov súvisiacich s auditom. Z hľadiska získania nových poznatkov v danej problematike hodnotím účasť na seminári za veľmi prínosnú a prospešnú aj pre uplatnenie nadobudnutých poznatkov v praxi.
8.	Spôsob, zverejnenie výsledkov ZPC, prenos získaných informácií
Výsledky ZPC a informácie zo školenia boli postúpené v rámci sekcie štrukturálnych fondov EÚ relevantným pracovníkom a zverejnené na webovom sídle MŠVVaŠ SR.

Súhlasím so zverejnením správy na internete.

Správu vypracovala: 

PaedDr. Ivana Mravcová	______________

Dátum: 13.05.2015

So správou súhlasí: 

PhDr. Michal Dobrík, PhD., R OOPVV _______________

Správu schválil: 

Ing. Peter Viglaš, generálny riaditeľ SŠF EÚ MŠVVaŠ SR _________________